นักท่องเที่ยวพาครอบครัวเที่ยวชะอำ จองล่วงหน้า เฉลิมฉลองคริสต์มาส ส่งท้ายปีเก่าต้อนรับปีใหม่
นายนิธี สีแพร รองผู้ว่าการด้านดิจิทัล วิจัย และพัฒนา การท่องเที่ยวแห่งประเทศไทย กล่าวว่า การท่องเที่ยวแห่งประเทศไทย (ททท.) ดำเนินการกระตุ้นการตลาดและประชาสัมพันธ์การท่องเที่ยวในประเทศไทยมาอย่างต่อเนื่อง สำหรับแคมเปญส่งเสริมการท่องเที่ยว “CHA-AM Sunshine” ทุกภาคส่วนร่วมกันขับเคลื่อน ส่งเสริมให้เกิดการท่องเที่ยวในรูปแบบวิถีใหม่  สไตล์ New Normal และเป็นเจ้าบ้านที่ดีในการต้อนรับนักท่องเที่ยวต่างชาติ กระตุ้นให้เกิดการรับรู้ ประชาสัมพันธ์การท่องเที่ยวพื้นที่เทศบาลเมืองชะอำ ผ่านเว็บไซต์ โชเซียลมีเดีย ได้รับการตอบรับจากชาวต่างประเทศเป็นอย่างดี นักท่องเที่ยวที่นิยมมาท่องเที่ยวเป็นกลุ่มครอบครัวที่มีรายการได้สูง กลุ่มรักสุขภาพ  กลุ่มนักกอล์ฟ พื้นที่เป้าหมายกลุ่มตลาดระยะไกล เช่น ยุโรป อมริกา ระยะใกล้ จีน  เกาหลี ญี่ปุ่น นักท่องเที่ยวให้ความสนใจธรรมชาติที่สวยงามและวัฒนธรรม แหล่งท่องเที่ยวที่หลากหลาย สร้างความประทับใจไปยังกลุ่มนักท่องเที่ยวต่างชาติ จากการสอบถามผู้ประกอบการ นักท่องเที่ยวให้ความสนใจติดต่อมาท่องเที่ยวจองล่วงหน้าเป็นจำนวนมากในช่วงเดือนธันวาคม เพื่อจะมาใช้เวลาช่วงปลายปีเฉลิมฉลองคริสต์มาส ส่งท้ายปีเก่าต้อนรับปีใหม่ในพื้นที่อำเภอชะอำ จังหวัดเพชรบุรี